Capparis tomentosa

Capparis tomentosa, die wollerige kapperbosPooley, E. (1993). The Complete Field Guide to Trees of Natal, Zululand and Transkei. . of Afrikakappertjie, is 'n struik of klein boompie in die Capparaceae-familie en inheems aan Afrika en die Arabiese Skiereiland.

 Verspreiding 
Die plant word in bosveld en woude aangetref, vanaf die Oos-Kaap van Suid-Afrika, deur KwaZulu-Natal, Mpumalanga, Limpopoprovinsie noordwaarts tot in tropiese Afrika. Die boom is inheems in Angola, Benin, Botswana, Burkina Faso, Burundi, Demokratiese Republiek die Kongo, Eritrea, Eswatini, Ethiopië, Gaboen, Gambië, Ghana, Guinee, Golf van Guinee-eilande, Ivoorkus, Jemen, Kameroen, Kenia, Malawi, Mali, Mauritanië, Mauritius, Mosambiek, Namibië, Niger, Nigerië, Rwanda, Sentraal-Afrikaanse Republiek, Saoedi-Arabië, Senegal, Soedan, Somalië, Tanzanië, Tsjad, Uganda, Zambië en Zimbabwe. Hierdie spesie word ook op die Maskareense Eilande aangetref.

 Beskrywing 
links|duimnael|180px|Nabyskoot van die stekels van C. tomentosa
links|duimnael|180px|Takkie en ryp vrugte

 Groeivorm 
Meestal 'n robuuste houtagtige klimmer;Hyde, M.A. & Wursten, B. (2010). Flora of Zimbabwe: Species information: Capparis tomentosa. http://www.zimbabweflora.co.zw/speciesdata/species.php?species_id=124460, verkry 6 Augustus 2010 wat in rivierplantegroei tot bo-op die blaredak kan groei.Dit kan ook 'n sukkelende struik of klein boompie wees.

 Stam 
Die stam het skerp, gepaarde, gehakte stekels.Hyde, M.A. & Wursten, B. (2010). Flora of Zimbabwe: Species information: Capparis tomentosa. http://www.zimbabweflora.co.zw/speciesdata/species.php?species_id=124460, verkry 6 Augustus 2010 Jong stingels en stekels is bedek met digte fluweelagtige geel hare.

 Blare 
Die blare vorm tussen die stekels  en is afwisselend, langwerpig tot breed ellipties,Hyde, M.A. & Wursten, B. (2010). Flora of Zimbabwe: Species information: Capparis tomentosa. http://www.zimbabweflora.co.zw/speciesdata/species.php?species_id=124460, verkry 6 Augustus 2010 grys-olyfgroen, bedek met fluweelhare (ondergerol). Die blaarsteel is 4–12 mm lank en fluweelsag.

 Blomme 
regs|duimnael|Ryp vrugte
Die blomme vorm in trosse; terminaal op die primêre takke of op kort blaaragtige sytakke of soms verspreid in die boonste blaaroksels. Hulle is groot (35 mm) en geurig, met 'n massa pienk-wit meeldrade  wat elk 20–35 is mm in lengte en kan 'n bloedrooi kleur aan die basis wees. Die kelkblare is bootvormig en 8–10 mm lank. Die blomblare is witterig; 15–25 mm lank en 7–10 mm breed.JSTOR Plant Science: Capparis tomentosa Lam.http://plants.jstor.org/taxon/Capparis.tomentosa, verkry 6 Augustus 2010.

 Vrugte 
Die vrugte hang van 'n lang (25–50 mm) stingelagtige tak wat 'n ginofoor genoem word. Hulle is tot 40 mm in deursnee; aanvanklik blinkgroen, ryp tot pienk of oranje. Die vrugte bevat baie sade wat in 'n pienkerige vleis ingebed is. Uitgedroogde, leeggemaakte vrugte kan vir 'n geruime tyd aan die plant hang.

 Menslike gebruik 
Hierdie spesie het tradisionele medisinale en magiese gebruike in Afrika. Dit word onder meer gebruik as 'n middel vir diarree, swelling en waterretensie. Dit is 'n sierplant in tuine en kan vir verskansing gebruik word; wat dit geskik maak as 'n veiligheidsversperring vanweë die gehakte stekels. Die vrugte word soms deur mense geëet.

 Ekologiese nut 
Verskeie soorte skoenlappers gebruik hierdie plant as 'n larwe-voedselplant, insluitend; Belenois gidica, Dixeia pigea, Eronia leda en Colotis evenina.Williams, M. (1994). Butterflies of Southern Africa; A Field Guide. . Wildsbokke vreet die blare en apies en bosvarke vreet die vrugte.

 Verwysings 

Kategorie:Capparis
Kategorie:Flora van Angola
Kategorie:Flora van Benin
Kategorie:Flora van Botswana
Kategorie:Flora van Burkina Faso
Kategorie:Flora van Burundi
Kategorie:Flora van die Demokratiese Republiek die Kongo
Kategorie:Flora van Eritrea
Kategorie:Flora van Eswatini
Kategorie:Flora van Ethiopië
Kategorie:Flora van Gaboen
Kategorie:Flora van Gambië
Kategorie:Flora van Ghana
Kategorie:Flora van Guinee
Kategorie:Flora van Ivoorkus
Kategorie:Flora van Jemen
Kategorie:Flora van Kameroen
Kategorie:Flora van Kenia
Kategorie:Flora van Malawi
Kategorie:Flora van Mali
Kategorie:Flora van Mauritanië
Kategorie:Flora van Mauritius
Kategorie:Flora van Mosambiek
Kategorie:Flora van Namibië
Kategorie:Flora van Niger
Kategorie:Flora van Nigerië
Kategorie:Flora van Rwanda
Kategorie:Flora van die Sentraal-Afrikaanse Republiek
Kategorie:Flora van Saoedi-Arabië
Kategorie:Flora van Senegal
Kategorie:Flora van Soedan
Kategorie:Flora van Somalië
Kategorie:Flora van Suid-Afrika
Kategorie:Flora van Tanzanië
Kategorie:Flora van Tsjad
Kategorie:Flora van Uganda
Kategorie:Flora van Zambië
Kategorie:Flora van Zimbabwe